KINNITATUD

direktori 14.10.2025. a

käskkirjaga nr 1-2/25/118

**Valgamaa Kutseõppekeskuse arenguvestluse läbiviimise kord**

# Mõiste

Arenguvestlus on töötaja ja juhtkonna liikme struktureeritud vestlus, mille käigus tehakse kokkuvõte töötaja eelneva perioodi töö tulemustest ning kavandatakse töötaja edasist tööalast tegevust.

# Eesmärgid

Arenguvestluse eesmärgiks on vahendada infot töö tulemuslikumaks korraldamiseks, sealhulgas:

* aidata töötajal mõista Valgamaa Kutseõppekeskuse eesmärke ning töötaja osa nende täitmisel;
* vahendada vastastikuseid ootusi ning anda töötajale tagasisidet senise tegevuse osas;
* täpsustada töötaja tööeesmärke ja prioriteete;  selgitada töötaja koolitusvajadusi;  tunnustada tulemuslikke töötajaid.

# Arenguvestluse läbiviimine

Enne arenguvestlust täidab töötaja enesehindamise lehe (lisa 1).

Arenguvestlus viiakse läbi vähemalt üks kord kahe aasta jooksul.

Arenguvestlusel käsitletakse ja hinnatakse järgmisi mõlemapoolselt ettevalmistatud teemasid:

* töötaja möödunud perioodi töötulemused ja kompetentsus;
* töötaja koolitusvajadus või stažeerimisvajadus;
* töötaja järgmise perioodi eesmärgid, arenguvajadused ja tegevused;

Arenguvestluste aruanne säilitatakse vähemalt kuni järgmise arenguvestluse toimumiseni.

# Arenguvestluse tulemused

Arenguvestluse tulemusena võidakse muuta töötaja tööülesandeid ja struktuuriüksuse töökorraldust. Muudatus tööülesannetes vormistatakse uue ametijuhendina.

Arenguvestluse käigus antud hinnang töötaja tulemuslikkusele võib olla aluseks töötaja palgatingimuste läbivaatamisele või tulemuslisa määramisele vastavalt palgaeeskirjale.